ནང་འདྲེན་དངོས་མང་བཤམས་སྟོན་གྲོས་ཚོགས་ཀྱི་སྐབས་སུ་སྐབས་དང་པོའི་འཇའ་ཚོན་ཟམ་པའི་རྒྱལ་སྤྱིའི་ཉོ་འཚོང་དཔྱད་སྡུར་གླེང་སྟེགས་སྤེལ།དཔྱད་སྡུར་གླེང་སྟེགས་དེར་འགོ་ཚུགས་མཛད་སྒོའི་རྣམ་པ།ཉོ་འཚོང་དང་ཕྱིར་གཏོང་།ཉོ་འཚོང་དང་གསར་གཏོད།ཉོ་འཚོང་དང་དངུལ་གཏོངབཅས་ཡུལ་མི་འདྲ་བ་གསུམ་དུ་དཔྱད་སྡུར་གླེང་སྟེགས་སྤེལ།དེ་ཡང་ཀྲུང་ཕྱིའི་རྒྱལ་ཁབ་ཀྱི་འགོ་ཁྲིད་མི་སྣ་དང་པུའུ་ཀྲང་།རྒྱལ་སྤྱིའི་རྩ་འཛུགས་འགན་ཁུར་མི་སྣ།རྒྱལ་ཁབ་ཕྱི་ནང་གི་བཟོ་ཚོང་ལས་རིགས་དང་དེ་མིན་རིག་གཞུང་ལས་རིགས་ཀྱི་འཐུས་ཚབ་མི་སྣ་སོགས་ཟབ་ཞུགས་བྱས་ནས།གོ་ལ་ཧྲིལ་པོའི་ཉོ་འཚོང་འཕེལ་རྒྱས་དང་དཔལ་འབྱོར་འཕར་སྣོན་ཐད་ལ་བསམ་འཆར་ཤིས་ཚིག་ཕུལ་བར་སྐུལ་འདེད་བྱས།དེ་ལས་གཞན་འགྲེམས་སྟོན་གྲོས་ཚོགས་སྐབས་སུ་ད་རུང་སྲིད་ཇུས་ཀློག་འགྲེལ་གྲོས་ཚོགས་དང་ཕན་ཚུན་ངོ་འཕྲད་པའི་གྲོས་ཚོགས་འདོན་སྤྲོད།ལས་རིགས་ཞིབ་འཇུག་དཔྱད་སྡུར་གྲོས་ཚོགས།ཐོན་རྫས་གསར་བ་འགྲེམས་སྟོན་གྲོས་ཚོགས་སོགས་ཆེད་ལས་སྒྲིག་གཞིའི་བྱ་འགུལ་རབ་དང་རིམ་པ་སྤེལ་ཏེ་ཚོང་རྫས་འགྲེམས་སྟོན་དང་ཚོང་རྫས་ཉོ་བསྡུའི་གནད་འཁེལ་མཐུད་སྦྲེལ་ལ་སྐུལ་འདེད་བྱས་ཏེ་སྣ་འཛོམས་རང་བཞིན་གྱི་ཕན་ནུས་ངེས་ཅན་རྒྱ་བསྐྱེད་བྱས།